Go itse mebala ya motho mo tirong go  botlhokwa
E ne ya re bosheng ba ofisi ya ga Tautona ba e leng batlhatlheledi ba dithuto tse di ka ntshang maduo mo tirong ba tshwara dithuto puisano le badiri ba lephata la  dikitsiso le kgaso maikaelelo e le go ba ruta ka botlhokwa jwa go itse go  dirisana sentle le badiri ka bone ga mmogo le setshaba. Thutopuisano eo e ne e tshwerwe kwa Selebi Phikwe kwa oteleng ya Stone House. Fa a bua bangwe ba bagolwane go tswa kwa ofising ya ga Tautona, Mme Nurse Magwadi le Mme Goabaone Seabo ba re go itse motho fa o dira le ene segolojang mo tirong go botlhokwa ka go ka thibela dikgotlhang. O supile fa motho yo o mmala o motala jwa letlhare a dira tiro a lebile molao maikakelelo e le go tlhomamisa gore o setse molao morago, yo o mmala o gouta a dira dipatisiso pele fa a dira tiro ya gagwe fa yo o mmala wa namune a dira tiro ka bofafalele ebile a sa dira dipatlisiso,fa wa mmala wa botala jwa loapi (blue) e le motho yo o ratang kagiso ka dinako tsotlhe ebile a le kutlwelo botlhoko. Mme Seabo a re go itse ka mebala e go neela modirelapuso sebaka sa go ka tsaya ditshwetso tse di siameng fa ba dira le setshaba le badiri ka bone. Bangwe ba batsena thutosekadipuisano ba ne ba re thuto e ba rutile go le gontsi bogolo jang go dira le setshaba le badiri ka bone go ntsha maduo a a isang lefatshe leno kwa godimo le ka bokgabane. ebile ba le kutlwelo bothoko. Batsena thutopuisano ba ne ba tswa Bobonong le Selebi Phikwe e le ba maphata a dikitsiso le kgaso. BOKHUTLO